## Aneks-II Osnovnom nacionalnom ugovoru za gospodarstvo i javna poduzeća

### NN 24/1995 (10.4.1995.), Aneks-II Osnovnom nacionalnom ugovoru za gospodarstvo i javna poduzeća

# KOLEKTIVNI I DRUGI UGOVORI

Vlada Republike Hrvatske i Hrvatska udruga poslodavaca, s jedne strane,
te Savez samostalnih sindikata Hrvatske, Hrvatska udruga sindikata i Konfederacija
nezavisnih sindikata Hrvatske, s druge strane, dana 7. travnja 1995. godine
zaključuju

## **ANEKS-II**

### OSNOVNOM NACIONALNOM UGOVORU ZA GOSPODARSTVO I JAVNA PODUZEĆA

I. OPĆE ODREDBE

Članak 1.

Ovim Aneksom Osnovnom nacionalnom ugovoru za gospodarstvo i javna poduzeća
(dalje u tekstu: Aneks ugovora) reguliraju se prava i obveze poslodavaca
i radnika zaposlenih u gospodarstvu i javnim poduzećima u Republici
Hrvatskoj, u podrućju plaća i materijalnih prava zaposlenih.

Odredbe ovog Aneksa u pravilu se primjenjuju neposredno.

II. PLAĆA RADNIKA

Članak 2.

Poslodavac je dužan radniku isplatiti plaću koja se sastoji od:

- osnovne plaće za puno radno vrijeme utvrđene temeljem složenosti
poslova radnog mjesta na koje je radnik raspoređen i za normalne uvjete
rada na tom radnom mjestu;

- dodatka na plaću po osnovi radnog iskustva i otežanih uvjeta
rada.

Članak 3.

Najniža osnovna plaća za najjednostavnije poslove i zadatke iznosi
1.024,00 kn.

Najniža osnovna plaća sastoji se od osnovice u iznosu 694,00 kn
i dodatka u iznosu 694,00 kn i dodatka najmanje 330,00 kn.

Osnovica od 694,00 kn se primjenjuje pri izračunavanju osnovne
plaće za složene poslove i zadatke. Tako izračunatom iznosu
dodaje se iznos od najmanje 330,00 kn, što sve zajedno čini osnovnu
plaću.

Članak 4.

Osnovica iz članka 3, stavka 2. u iznosu od 694,00 kn pomnožena
sa pripadajućim koeficijentom složenosti poslova, povečava
se:

- za rad noću 30 posto

- za prekovremeni rad 50 posto

- za rad nedjeljom 35 posto

- za rad u smjenskom radu u drugoj smjeni ili, dvokratni rad s prekidom
dužim od 1 sata 10 posto

Ako radnik radi radi u dane blagdana i neradne dane utvrđene zakonom
ima pravo na naknadu plaće i plaću uvećanu za 50 posto.

Ako radnik radi na dan Uskrsa ima pravo na plaću uvećanu
za 50 posto.

Članak 5.

Minimalna plaća iznosi 888,00 kn mjesečno za razdoblje
travanj-rujan 1995. godine.

Članak 6.

Radniku se može isplatiti jednokratni dodatak na plaću u iznosu
od 700,00 kn.

Jednokratni dodatak na plaću iz prethodnog stavka isplaćuje
se u mjesecu koji prethodi mjesecu u kojem radnik koristi godišnji odmor.

III. MATERIJALNA PRAVA RADNIKA

Članak 7.

U slučaju kada radnik stekne uvjete za mirovinu pripada mu pravo
na otpremninu u visini od najmanje 3.960,00 kn.

Članak 8.

Radnik ili njegova obitelj ima pravo na solidarnu pomoć u slijedećim
slučajevima:

1. smrti radnika u visini od najmanje 4.050,00 kn;

2. smrti člana uže obitelji u visini od najmanje 1.350,00 kn;

Poslodavac može, ako se za to steknu svi uvjeti, isplatiti solidarnu
pomoć u slučajevima:

1. nastanka invalidnosti radnika u visini od 1.350,00 kn;

2. bolovanja radnika dužeg od 90 dana radi nabavke medicinskih pomagala
i pokriča participacije pri kupnji lijekova u visini od 1.350,00
kn;

3 otklanjanja štetnih posljedica nastalih elementarnim nepogodama na
objektima za stanovanje radnika u visini od 1.350,00 kn.

Članak 9.

Kada je radnik upućen na službeno putovanje u zemlji pripada mu
naknada prijevoznih troškova, dnevnica u iznosu 130,00 kn i naknada punog
iznosa hotelskog računa za spavanje.

Troškovi i dnevnice za službena putovanja u inozemstvu obračunavaju
se na način kako je to regulirano za tijela državne uprave.

Članak 10.

Za vrijeme rada izvan sjedišta poslodavca i izvan mjesta njegovog stalnog
boravka, radnik ima pravo na terenski dodatak u visini koja mu pokriva
povečane troškove života zbog boravka na terenu.

Visina terenskog dodatka ovisi o tome da li su radniku osigurani smještaj,
prehrana i drugi uvjeti boravka na terenu.

Puni iznos terenskog dodatka iznosi 79,00 kn dnevno. Terenski dodatak
se isplaćuje radniku najkasnije posljednji radni dan u mjesecu za
slijedeći mjesec.

Dnevnica i terenski dodatak međusobno se iskljućuju.

Članak 11.

Posebnim kolektivnim ugovorom, općim aktom ili ugovorom o zapošljavanju
utvrdit će se slučajevi kada radniku koji radi u sjedištu
poslodavca pripada pravo na naknadu za odvojeni život od obitelji.

Naknada za odvojeni život od obitelji isplaćuje se zbog pokriča
povečanih troškova života radnika i iznosi 792,00 kn mjesečno.

Ako je radniku osiguran plaćeni smještaj ili prehrana, visina
naknade za odvojeni život umanjit će se u odgovarajućem novčanom
iznosu.

Naknada za odvojeni život i terenski dodatak međusobno se isključuju.

Članak 12.

Radnik ima pravo na naknadu troškova prijevoza na posao i s posla u
visini stvarnih troškova prijevoza javnim prometom prema cijeni mjesečne
odnosno pojedinačne karte.

U slučajevima kada postoji mogućnost korištenja više alternativnih
sredstava javnog prometa različite cijene, radnik ima pravo na nadoknadu
troškova prijevoza s posla i na posao u visini cijene one vrste javnog
prometa koja je najpogodnija za poslodavca.

Naknada troškova prijevoza na posao i s posla isplaćuje se unaprijed,
najkasnije posljednjeg radnog dana u mjesecu za slijedeći mjesec.

Članak 13.

Ukoliko radnik ima pravo na korištenje privatnog automobila u službene
svrhe, nadoknadit će mu se troškovi u visini 30 posto cijene litre
benzina (super-olovni) po prijeđenom kilometru.

Članak 14.

Radnik ima pravo na jubilarnu nagradu za ukupni radni staž navršen kod
istog poslodavca:

- 10 godina radnog staža od najmanje 670,00 kn;

- 15 godina radnog staža od najmanje 797,00 kn;

- 20 godina radnog staža od najmanje 924,00 kn;

- 25 godina radnog staža od najmanje 1.022,00 kn;

- 30 godina radnog staža od najmanje 1.122,00 kn;

- 35 godina radnog staža od najmanje 1.320,00 kn;

Članak 15.

Poslodavac može jednom godišnje osigurati poklon djetetu radnika do
15 godina starosti u visini od najmanje 200,00 kn po djetetu.

IV. PRIJELAZNE I ZAKLJUČNE ODREDBE

Članak 16.

Aneks ugovora stupa na snagu danom potpisa, a primjenjuje se od 1. travnja
do 30. rujna 1995., uz mogučnost produljenja njegovog važenja.

Potpisnice Aneksa ugovora će u slučaju produljenja važenja
Aneksa ugovora uvažavati kriterije utvrđene Odlukom o uputama za provedbu
politike plaća ("Narodne novine", br. 69/94).

Članak 17.

Potpisivanjem i stupanjem na snagu odgovarajućeg granskog ugovora,
za poslodavce odnosno radnike zaposlene u toj grani, prestaje važenje ovog
Aneksa ugovora.

Članak 18.

Aneks ugovora se registrira u Minislarstvu rada i socijalne skrbi i
objavljuje u "Narodnim novinama".

U Zagrebu, 7. travnja 1995.

POTPISNICE

VLADA REPUBLIKE HRVATSKE

**Joso Škara,** ministar rada i socijalne skrbi, v. r.

HRVATSKA UDRUGA POSLODAVACA

**Željko Ivančević,** v. r.

SAVEZ SAMOSTALNIH SINDIKATA HRVATSKE

**Dragutin Lesar,** v. r.

HRVATSKA UDRUGA SINDIKATA

**Niko Gunjina,** v. r.

KONFEDERACIJA NEZAVISNIH SINDIKATA HRVATSKE

**Mladen Mesić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 24/1995-530
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)